b'\n_START_ARTICLE_\nProsto padajo\xc4\x8da letalska bomba\n_START_PARAGRAPH_\nProsto padajo\xc4\x8da letalska bomba je bomba, ki se jo odvr\xc5\xbee iz letala in pada po balisti\xc4\x8dnih zakonih, saj ne vsebuje sistema vodenja._NEWLINE_Domet teh bomb je poleg za\xc4\x8detne hitrosti in vi\xc5\xa1ine odmetavanja zelo odvisen tudi od zra\xc4\x8dnega upora, zato je njihova oblika v ve\xc4\x8dini primerov zelo aerodinami\xc4\x8dna, majhna krilca na repu pa pripomorejo k stabilnosti. V nekaterih primerih (npr. pri bombardiranju z nizkih vi\xc5\xa1in) se z dodatkom posebnih krmilnih povr\xc5\xa1in ali majhnim padalom zra\xc4\x8dni upor namenoma pove\xc4\x8da, kar upo\xc4\x8dasni bombo in letalu omogo\xc4\x8da varen umik. Negativna posledica teh ukrepov je zmanj\xc5\xa1ana natan\xc4\x8dnost zadetka._NEWLINE_Prostopadajo\xc4\x8de bombe so bile do 70. let 20.stoletja prakti\xc4\x8dno edina vrsta bomb. Z uvedbo vodenih (\xc2\xbbpametnih\xc2\xab) bomb so nekoliko izgubile na pomenu, vendar se zaradi nizke cene \xc5\xa1e vedno precej uporabljajo tam, kjer posebna natan\xc4\x8dnost zadetka ni pomembna.'